OpenLLM-France/wikimedia huggingface dataset:
# Joseph Decaisne

Joseph Decaisne (7 de març de 1807 – gener de 1882) va ser un botànic francès.
Malgrat que nasqué a Brussel·les, Bèlgica, va exercir la seva activitat exclusivament a París. l'any 1824 entrà com jardiner al Museu Nacional d'Història Natural de França i l'any 1832 en passà a ser cap de la secció de sembres. També treballà al Jardí de les Plantes i col·laborà amb Asa Gray.
Va ser el naturalista ajudant de la càtedra de botànica rural d'Adrien-Henri de Jussieu (1797-1853). Allà estudià les plantes portades per Victor Jacquemont (1801-1832) d'Àsia. Es va interessar per les algues, i en agronomia per Rubia tinctorum, el Yam i el rami.
El 1850, Decaisne succeí Charles-François Brisseau de Mirbel (1776-1854) en la càtedra de Cultura del Muséum. l'any 1854 participà en la creacióde la Societat Botànica de França.
Els gèneres Decaisnea Hook.f. & Thomson (Lardizabalaceae), Decaisnea Brongn. sinònim de Prescottia Lindl. i Decaisnea Lindl. syn. de Tropidia Lindl. (Orchidaceae), l'honoren.
Morí a París el 1882.

## Contribucions a la taxonomia vegetal

Va descriure els següents gèneres de plantes amb flors: Capanea i Chrysothemis de les Gesneriaceae; Sautiera (Acanthaceae); Lepinia, Rhazya (Apocynaceae); Vancouveria (amb C.Morren) (Berberidaceae); Ostryopsis (Betulaceae); Dipterygium (Capparidaceae); Brassaiopsis, Cuphocarpus*, Dendropanax*, Didymopanax*, Fatsia*, Oreopanax*, Stilbocarpa*, (* amb Planch.) (Araliaceae); Berneuxia (Diapensiaceae); Scyphogyne (Ericaceae); Akebia, Boquila (Lardizabalaceae); Galtonia (Liliaceae s. l. o Hyacinthaceae); Treculia Decne. ex Trecul (Moraceae; Camptotheca (Nyssaceae o Cornaceae); Ephippiandra (Monimiaceae); Pseudais (Thymelaeaceae); Allardia, Lecocarpus, Wollastonia DC. ex Decne. (Asteraceae); Gymnotheca (Saururaceae); Bougueria (Plantaginaceae); Docynia (Rosaceae); Seetzenia R.Br. ex Decne.(Zygophyllaceae); Deherainia (Theophrastaceae); Lopholepis (Poaceae); Asterostemma, Atherandra, Baeolepis Decne. ex Moq., Barjonia, Blepharodon, Calostigma, Camptocarpus, Decabelone, Decanema, Dictyanthus, Glossonema, Gongronema (Endl.) Decne., Harpanema, Hemipogon, Hoodia Sweet ex Decne., Ibatia, Macropetalum Burch. ex Decne., Melinia, Mitostigma, Nautonia, Nephradenia, Orthosia, Pentopetia, Peplonia, Periglossum, Pherotrichis, Polystemma, Ptycanthera, Pycnoneurum, Pycnostelma Bunge ex Decne., Rhyssostelma, Riocreuxia, Tacazzea, Tassadia, Trichosandra (Asclepiadaceae or Apocynaceae s. l.); Amorphophallus Blume ex Decne. (Araceae) i Leptopus (Euphorbiaceae s. l. o Phyllanthaceae).

## Obres

* Le jardin fruitier du Museum en 9 volums (1858-1875)
* Traité général de botanique descriptive et analytique, Paris, Firmin-Didot, 1876 [en col·laboració amb Emmanuel Le Maout]
* Mexicanas plantas, 1872-1886 [amb altres col·laboradors]. (available at Botanicus.org Arxivat 2007-09-27 a Wayback Machine.)

## Referències

* ↑ Dupree, A. Hunter. Asa Gray, American Botanist, Friend of Darwin. Baltimore, MD: Johns Hopkins University Press, 1988, p. 84-85. ISBN 978-0-801-83741-8.
* ↑ Es poden consultar els tàxons descrits per aquest autor a International Plant Names Index (anglès)
# Gaston Pams

Gaston Pams (Portvendres (Rosselló), 22 de novembre del 1918 - París (França) 19 de febrer del 1981) fou un polític nord-català, alcalde d'Argelers de la Marenda i senador francès pel departament dels Pirineus Orientals.

## Biografia

Era renebot del també polític Juli Pams i Vallarino. Va militar al Partit Republicà Radical i Radical-Socialista i després al Moviment de Radicals d'Esquerra.
El 1953 fou escollit alcalde d'Argelers de la Marenda, càrrec que va ocupar fins a la seva mort el 1981. Endemés, del 1953 al 1979 fou membre del Consell General dels Pirineus Orientals pel cantó d'Argelers. També fou elegit senador francès del 1959 al 1965, càrrec que va renovar del 1965 al 1974 i del 1974 al 1981. I fins i tot el 1973 fou escollit conseller del Consell Regional del Llenguadoc-Rosselló.

## Enllaços externs

* Biografia al web del Senat
# Regne Unit al Festival de la Cançó d'Eurovisió Júnior

Regne Unit va ser un dels països fundadors que va debutar al Festival de la Cançó d'Eurovisió Júnior en 2003.
Aquest hi va participar durant tres anys i l'ens encarregat de transmetre l'esdeveniment va ser la ITV.
El país ostenta la tercera puntuació més alta en la història del festival: 140 punts en 2004. Els seus resultats han estat satisfactoris, obtenint un 2n lloc en 2003 i un 3r lloc en 2004. Malgrat aquests resultats, el país es retirà definitivament en 2006 a causa dels baixos nivells d'audiència que tenia l'esdeveniment.
En 2008, l'emissora gal·lesa Sianel Pedwar Cymru (S4C) havia mostrat interès a participar pel Regne Unit, amb l'esperança de difondre l'idioma gal·lès a una audiència més àmplia. La transmissió de l'esdeveniment va ser bilingüe: en anglès per S4C Digitol (per a la resta del Regne Unit) i en gal·lès pel senyal analògic de S4C (per a Gal·les). Finalment, l'emissora S4C decidí participar en 2018 representant Gal·les.
Fins avui, la BBC o Channel 4 no tenen la intenció de participar al festival.

## Participació

Llegenda
| Any | Seu | Artista | Cançó | Lloc | Punts |
| 2003 | Copenhaguen | Tom Morley | «My song for the world» | 3 | 118 |
| 2004 | Lillehammer | Cory Spedding | «The best is yet to come» | 2 | 140 |
| 2005 | Hasselt | Joni Fuller | «How does it feel?» | 14 | 28 |
| No hi va participar entre 2006 i 2021 ||||||
| 2022 | Erevan | Freya Skye | «Lose My Head» | 5 | 146 |
| 2023 | Niça | STAND UNIQU3 | «Back To Life» | 4 | 160 |
| No va participar en 2024 ||||||

## Referències

* ↑ Kuipers, Michael. «Junior Eurovision 2008: United Kingdom to return to JESC?». ESCToday, 20-04-2008. [Consulta: 9 juny 2009].
# Cascada Frecha da Mizarela

La Cascada Frecha da Mizarela, o simplement Frecha da Mizarela, és una caiguda d'aigua situada a la serra da Freita, propera a la població d'Albergaria da Serra, municipi d'Arouca, districte d'Aveiro.
Aquesta cascada es troba al bell mig del rocam granític de l'altiplà de la serra da Freita, a una altitud de prop de 910 m. S'alimenta de les aigües del riu Caima i té una alçada de 75 metres, i és una de les cascades més altes de Portugal (la més alta se'n troba a l'illa de Santa Maria, denominada cascada d'Aveiro) i una de les més altes d'Europa.
Com que el granit és més resistent a l'erosió fluvial del riu Caima que la majoria d'esquists i grauvaca, al llarg del temps es va formar un gran desnivell, amb la caiguda d'aigua. No obstant això, a més a més de l'erosió diferencial, es considera que l'orientació dels sistemes de falles que afecten tot el bloc de la serra da Freita van tenir influència directa en la formació d'aquesta escarpa singular.

## Referències

* ↑ VxMag. «As 12 cascatas mais bonitas de Portugal». VortexMag, 06-05-2015. [Consulta: 31 juliol 2020].
* ↑ Fonseca, Carina. «Arouca: passeios, mergulhos e pitéus nas serras da Freita e da Arada». JN - Evasões, 19-08-2019. [Consulta: 31 juliol 2020].
* ↑ «Frecha da Mizarela». European waterfalls. [Consulta: 31 juliol 2020].
* ↑ «Frecha da Mizarela». Arouca Geopark. Arxivat de l'original el 2020-09-01. [Consulta: 31 juliol 2020].
# Cascades Kbal Chhay

Les cascades Kbal Chhay són unes cascades situades aproximadament a 7 km de la ciutat de Sihanoukville, al sud-oest de Cambodja, i després a altres 9 km al llarg d'una pista de pols vermella.
Fins al 1963, Kbal Chhay era una font per proporcionar aigua neta a Sihanoukville, però l'arranjament es va acabar quan es va convertir en un amagatall dels Khmers Rojos.
El 1998, la companyia Kok An va construir un camí a la zona per atraure turistes locals i internacionals. Actualment, el Reial Govern de Cambodja ha recuperat el control del lloc i, una vegada més, s'utilitza com a font d'aigua neta per a la ciutat propera.

## Referències

* ↑ «រមណីយដ្ឋានទឹកធ្លាក់ក្បាលឆាយ (Cascades Kbal Chhay Resort)» (en khmer). Arxivat de l'original el 2019-03-07. [Consulta: 6 març 2019].
* ↑ «តំបន់ទេចរណ៍រមណីយដ្ឋាន ទឹកធ្លាក់ក្បាលឆាយ ក្នុងខេត្តព្រះសីហនុ (Cascades Kbal Chhay Resort a Sihanoukville)» (en khmer). Arxivat de l'original el 2019-03-07. [Consulta: 6 març 2019].
* ↑ «រមណីយដ្ឋានទឹកធ្លាក់ក្បាលឆាយ ស្វាគមន៍អ្នកទេសចរណ៍នាឱកាសចូលឆ្នាំថ្មី (Les cascades Kbal Chhay donen la benvinguda als turistes durant la vigília d'Any Nou)» (en khmer). Arxivat de l'original el 2019-03-07. [Consulta: 6 març 2019].

## Vegeu també

* Llista de cascades
# Cascades Rianbavy

Les cascades Rianbavy són unes cascades a la regió d'Ihorombe, Madagascar.
Es troben al riu Zomandao, al massís d'Andringitra, a prop del Parc Nacional d'Andringitra.
A menys d'1 km d'aquestes cascades es troben les cascades de Riandahy.

## Referències

* ↑ «Famous Waterfalls in Madagascar». Arxivat de l'original el 2018-01-04. [Consulta: 19 febrer 2018].
* ↑ «Northwest Waterfall Survey». Arxivat de l'original el 2013-02-17. [Consulta: 19 febrer 2018].
* ↑ «De Wandel Website van Fred Triep- Een tweedaagse voettocht door Andringitra Nationaal Park (Madagaskar)».

## Vegeu també

* Llista de cascades
# Aladdin

«Aladdin» té aquests significats:
Obres:
* Aladdin (Atterberg), òpera en tres actes composta per Kurt Atterberg sobre un llibret en suec de Bruno Hardt-Warden i Ignaz Michael Welleminsky
* Aladdin (pel·lícula de 1992), pel·lícula d'animació estatunidenca produïda per Walt Disney Pictures
* Aladdin (pel·lícula de 2019), pel·lícula de fantasia musical estatunidenca produïda per Walt Disney Pictures
* Disney's Aladdin, videojoc desenvolupat i publicat el 1993 per Virgin Games, basat una la pel·lícula de 1992 anomenada Aladdin
* Aladdin (Nielsen), música incidental de Carl Nielsen
Miscel·lània:
* Aladdin (personatge), personatge de ficció i protagonista de les pel·lícules Aladdin de Walt Disney Pictures
* Aladdin (Wyoming), localitat estatunidenca
# Castell Kaneda

El castell Kaneda (金田城, Kaneda-jō) va ser una fortalesa d'estil coreana situada a Tsushima, prefectura de Nagasaki. El castell Kaneda ha estat designat com a d'especial importància nacional.

## Història

El castell Kaneda va ser construït per la cort de Yamato. Després de la derrota de Yamato a la batalla de Hakusukinoe l'any 663 per una aliança amb la dinastia Tang i Silla, l'emperador Tenji va ordenar la construcció de defenses contra una possible invasió.
El castell va ser catalogat com un dels 100 millors castells japonesos continuats el 2017.

## Referències

* ↑ «金田城» (en japonès). じゃらん. [Consulta: 25 juliol 2019].
* ↑ «金田城跡» (en japonès). 長崎旅ネット. [Consulta: 25 juliol 2019].
* ↑ «続日本100名城金田城» (en japonès). Tsushima city official. Arxivat de l'original el 3 de setembre 2018. [Consulta: 25 juliol 2019].
* ↑ «続日本100名城» (en japonès). 日本城郭協会. Arxivat de l'original el 2 de desembre 2019. [Consulta: 25 juliol 2019].
# Eve Stephenson

Eve Stephenson (18 de setembre de 1969) va ser una ciclista estatunidenca. Va aconseguir quatre medalles, una d'elles d'or, als Campionat del Món de contrarellotge per equips.

## Palmarès

* 1990
** Vencedora d'una etapa a la Women's Challenge
* 1991
** Vencedora d'una etapa a la Natural State Stage Race
** Vencedora d'una etapa a la Ster der Vogezen
* 1992
** Campiona del món en contrarellotge per equips (amb Danute Bankaitis-Davis, Janice Bolland i Jeanne Golay)
** 1a a la Women's Challenge
* 1993
** 1a al Tour de Toona i vencedora de 2 etapes
** Vencedora d'una etapa al Fitchburg Longsjo Classic
* 1994
** 1a al Casper Classic i vencedora de 2 etapes
** 1a al Mount Evans Hill Climb
** Vencedora d'una etapa al Redlands Bicycle Classic
** Vencedora d'una etapa a la Killington Stage Race

## Enllaços externs

* Fitxa a sitiodeciclismo.net
* Fitxa a cyclebase.nl Arxivat 2016-03-06 a Wayback Machine.
* Fitxa a museociclismo.it
# Antonio Carlos da Fontoura

Antonio Carlos da Fontoura (São Paulo, 1 de gener de 1939) és un director, productor i guionista de cinema i televisió brasiler.
Va dirigir, produir i escriure guions de diversos curtmetratges documentals i llargmetratges, entre els quals destaquen Copacabana Me Engana (1968, el seu debut en llargmetratge), Rainha Diaba (1974), Uma Aventura do Zico (1998) i Gatão de Meia Idade (2006).
També va dirigir les sèries de televisió Ciranda, Cirandinha (1978) e Plantão de Polícia (1979); les telenovel·les Vidas Opostas (2006/2007) i Amor e Intrigas (2007); i les minisèries Chapadão do Bugre (1988) i Capitães da Areia (1989).

## Filmografia

* 1966 - Heitor dos Prazeres (documental — guionista i director)
* 1967 - Ver Ouvir (documental — director)
* 1968 - Copacabana Me Engana (llargmetratge — productor, guionista i director)
* 1969 - Ouro Preto & Scliar (documental — guionista i director)
* 1970 - Gal (documental — guionista i director)
* 1970 - Os Mutantes (documental — guionista i director)
* 1972 - Wanda Pimentel (documental — guionista i director)
* 1974 - Rainha Diaba (llargmetratge — productor, guionista i director)
* 1974 - Chorinhos e Chorões (documental — guionista i director)
* 1975 - Arquitetura de Morar (documental - director)
* 1977 - Cordão de Ouro (llargmetratge — director)
* 1982 - Brasília, Segundo Alberto Cavalcanti (llargmetratge — director)
* 1984 - Espelho de Carne (llargmetratge — productor, guionista i director)
* 1998 - Uma Aventura do Zico (llargmetratge — guionista i director)
* 2006 - Gatão de Meia Idade (llargmetratge — director)
* 2006 - O Rapto das Cebolinhas (curtmetratge — guionista i director)
* 2006 - No Meio da Rua (llargmetratge — roteiro, productor e director)
* 2009 - Faca sem Ponta, Galinha sem Pé (curtmetratge — director)
* 2013 - Somos Tão Jovens (llargmetratge — director)

## Referències

* ↑ «Lista de roteiristas em Roteiro de Cinema». Arxivat de l'original el 2020-08-09. [Consulta: 4 agost 2020].
* ↑ «Quem é quem no cinema - Antônio Carlos da Fontoura». Arxivat de l'original el 2012-05-07. [Consulta: 4 agost 2020].
* ↑ «Estes são os 7 TÍTULOS filmes ou episódios de séries disponíveis no catálogo com DIRETOR CONTÉM ANTÔNIO CARLOS DA FONTOURA». Porta Curta. [Consulta: 4 abril 2021].
* ↑ Contracampo - Revista de cinema
* ↑ Francisco Russo. «Somos Tão Jovens: Revelado o cartaz da cinebiografia de Renato Russo». AdoroCinema, 06-03-2013.
# Patinatge artístic als Jocs Olímpics d'Hivern de 1924 - Individual femení

En els Jocs Olímpics d'Hivern de 1924 celebrats a Chamonix (França) es realitzà una competició de patinatge artístic sobre gel en categoria femenina, que unida a la competició masculina i per parelles conformà la totalitat del programa oficial del patinatge artístic als Jocs Olímpics d'hivern de 1924. La competició se celebrà entre els dies 29 i 31 de gener.

## Comitès participants

Hi participaren un total de 8 patinadores de 6 comitès nacionals diferents.
| Àustria (1) Canadà (1) Estats Units (2) | França (1) Noruega (1) Regne Unit (2) |

## Resum de medalles

| Or | Argent | Bronze |
| Herma Szabo | Beatrix Loughran | Ethel Muckelt |

## Resultats

| Lloc | Patinador | Punts | Resultat |
| 1 | Herma Szabo | 7 | 299.17 |
| 2 | Beatrix Loughran | 14 | 279.85 |
| 3 | Ethel Muckelt | 26 | 250.07 |
| 4 | Theresa Blanchard | 27 | 249.53 |
| 5 | Andrée Joly | 38 | 231.92 |
| 6 | Cecil Smith | 44 | 230.75 |
| 7 | Kathleen Shaw | 46 | 221.00 |
| 8 | Sonja Henie | 50 | 203.82 |

## Referències

* 1 2 «Olympedia – Singles, Women». [Consulta: 1r desembre 2024].
# Babysitter Wanted

Babysitter Wanted és una pel·lícula de terror estatunidenca dirigida per Jonas Barnes i Michael Manasseri el 2008 amb Matt Dallas i Sarah Thompson.

## Argument

Una vida nova està començant per a Angie, que està deixant l'aixopluc de la seva mare religiosa per començar els estudis universitaris. Sol·licita una feina de cangur després d'adonar-se que necessitarà diners per la universitat. Es troba en una granja remota davant de la família Stanton (Bruce Thomas i Kristen Dalton) i seu adorable noi, Sam. Però la primera nit de feina d'Angie podria ser l'última.
Sola a la gran casa, les trucades telefòniques anònimes comencen a destrossar la seva pau d'esperit. Les trucades aviat es converteixen en una confrontació cara a cara amb una voluminosa bèstia d'home que travessa la porta principal. Angie ha de lluitar per la seva vida per protegir-se a ella mateixa i a Sam. Angie llavors s'adona que Sam és un nen, fill del diable, i l'home que entrava per la força era un sacerdot que havia descobert l'horrible secret de la família.

## Repartiment

* Sarah Thompson: Angie Albright
* Matt Dallas: Rick
* Bruce Thomas: Jim Stanton
* Kristen Dalton: Violet Stanton
* Bill Moseley: Sherif Dinneli
* Nana Visitor: Linda Albright
* Kai Caster: Sam Stanton
* Monty Bane: Pare Nicoletta
* Brett Claywell: Hal
* Jillian Schmitz: Erica

## Estrena

El 23 de febrer de 2009 va tenir una limitada estrena a sales. La sortida del DVD i Blu-ray es va fer el 25 de maig de 2010.

## Producció

La va protagonitzar Sarah Thompson, Matt Dallas, Bill Moseley, Bruce Thomas, Nana Visitor, Monty Bane i Kai Caster. Va ser produïda per Kimberley Kates i Stephen Eckelberry per Big Screen Entertainment Group. El Director de Fotografia va ser Alex Vendler. Big Screen Entertainment Group va produir la pel·lícula sota la direcció de Barnes i Manasseri en les localitzacions del Llac Shastina, Montague, Weed, i Yreka, Califòrnia.

## So

La banda sonora va ser composta pel músic suís Kurt Oldman.

## Referències

* ↑ Babysitter Wanted Goes Theatrical! (en anglès).
* ↑ FEARnet. 'Babysitter Wanted' DVD Review (en anglès). FEARnet.
* ↑ Interview with Mike Manasseri, Director of Babysitter Wanted (en anglès).
* ↑ de Diversió de Pantalla Gran amb Mike Manasseri, Director de Babysitter Wanted
* ↑ What town was the movie Babysitter Wanted filmed in?juijummmmjnyee (en anglès).
* ↑ Babysitter Wanted Original Score: A Musical Review (en anglès).

## Enllaços externs

* Babysitter Wanted - Lloc web oficial
# Manfred Klieme

Manfred Klieme (Berlín, 3 de febrer de 1936) és un ciclista alemany, ja retirat, que va córrer durant els anys 50 i 60 del segle xx. Es dedicà principalment a la pista.
El 1960 va prendre part en els Jocs Olímpics de Roma, en què va guanyar una medalla de plata en la prova de persecució per equips, junt amb Siegfried Köhler, Bernd Barleben i Peter Gröning. En el seu palmarès també destaquen quatre campionats nacionals de la RDA en pista.

## Palmarès

* 1959
** Campió de la RDA de persecució per equips amateur (amb Rolf Nitzsche, Lothar Stäber i Peter Gröning)
* 1960
** Medalla de plata als Jocs Olímpics de Roma en persecució per equips
* 1961
** Campió de la RDA de persecució per equips, junt a Wolfgang Schmelzer, Bernd Barleben i Siegfried Köhler
* 1962
** Campió de la RDA de persecució per equips, junt a Wolfgang Schmelzer, Bernd Barleben i Siegfried Köhler
** Campió de la RDA de velocitat per equips, junt a Bernd Barleben

## Referències

* 1 2 «Olympedia – Manfred Klieme». [Consulta: 9 desembre 2024].

## Enllaços externs

* Fitxa de Manfred Klieme a sitiodeciclismo.net
# Linhan de Vasats

Linhan de Vasats (en francès Lignan-de-Bazas) és un municipi francès situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 166 | 215 | 234 | 219 | 236 | 245 | 251 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2020- | jacques darthiail | |

## Referències

* ↑ «Toponímia occitana». Arxivat de l'original el 2012-03-15. [Consulta: 31 desembre 2010].
# Corròp

Corròp (en aranès, conjunt de persones agrupades amb un objectiu comú) és un partit polític de la Vall d'Aran. D'ideologia occitanista i assembleari, es va presentar per primera vegada a les eleccions al Consell General d'Aran (al terçó de Quate Lòcs) i al municipi de Les el 2015 on aconseguí dos electes. La formació va néixer amb l'objectiu de trencar el bipartidisme històric de la vall, entre Convergència Democràtica Aranesa i Unitat d'Aran. El partit considera que l'Aran és part de la nació occitana. Alguns dels seus membres han estat vinculats al moviment occitanista Libertat, i malgrat que tots són independents, n'hi ha de vinculats amb Esquerra Republicana Occitana, la CUP o ICV.

## Referències

* ↑ «Corròp, nova formació occitanista a l'Aran en aquesta campanya». VilaWeb, 08-05-2015 [Consulta: 16 octubre 2015].

## Enllaços externs

* Lloc web oficial
# Rosticas

Rosticas (en francès Rustiques) és un municipi francès situat al departament de l'Aude i a la regió d'Occitània.
# Bombers B-52

Bombers B-52 és un pel·lícula estatunidenca de Gordon Douglas estrenada el 1957, amb Natalie Wood, Karl Malden i Efrem Zimbalist Jr..

## Argument

Un els fa volar. L'altre els manté en vol. Res no diu que s'hagin de portar bé. Des d'un vol de prova en la guerra de Corea, al Sergent Chuck Brennan (Karl Malden), mecànic d'avions, no li ha agradat el famós pilot Jim Herlihy (Efrem Zimbalist, Jr.). Ara Brennan té un nou motiu per estar enfadat: Herlihy té un romanç amb Lois, la filla de Brennan (Natalie Wood). Però en aquella època de la Guerra Freda estan sotmetent a proves un avió: el B-52 de 200 tones. No hi ha lloc a bord d'aquesta enorme nau per a l'animadversió, perquè en aquest vol el perill solca els cels. El treball en equip és essencial.

## Repartiment

* Natalie Wood: Lois Brennan
* Karl Malden: Sergent Chuck V. Brennan
* Marsha Hunt: Edith Brennan
* Efrem Zimbalist Jr.: Coronel Jim Herlihy
* Don Kelly: Sergent Darren McKine
* Nelson Leigh: Brig. General Wayne Acton
* Robert Nichols: Wilbur 'Brooklyn' Stuart
* Ray Montgomery: Barnes
* Robert Hover: Simpson

## Referències

* ↑ «Bombers B-52». The New York Times.
# Brigham Young (pel·lícula)

Brigham Young és una pel·lícula nord-americana dirigida per Henry Hathaway, estrenada el 1940. El film no va tenir gaire succés arreu, ni al mateix estat d'Utah, terra dels mormons.

## Argument

El 1844, a Illinois, els mormons són víctimes de persecucions per llurs creences religioses. El fundador de l'església, Joseph Smith, és linxat de resultes d'un procés trucat. El seu successor, Brigham Young, duu llavors la comunitat a un llarg viatge sembrat de trampes, cap a una Terra Promesa…

## Repartiment

* Tyrone Power: Jonathan Kent
* Linda Darnell: Zina Webb
* Dean Jagger: Brigham Young
* Brian Donlevy: Angus Duncan
* Jane Darwell: Eliza Kent
* John Carradine: Porter Rockwell
* Mary Astor: Mary Ann Young
* Vincent Price: Joseph Smith
* Jean Rogers: Clara Young
* Ann E. Todd: Mary Kent
* Willard Robertson: Heber Kimball
* Moroni Olsen: Doc Richards
* Russell Simpson: El major
* Tully Marshall: El jutge

## Referències

* ↑ «'Brigham Young' Cost Reported to be $2.500.000» (en anglès). Los Angeles Times, 3 setembre1940, pàg. 8.
* ↑ Medved, Harry. The Hollywood hall of shame : the most expensive flops in movie history (en anglès). Nova York: Perigee Books, 1984, p. 205. ISBN 0-399-50714-0.